
R E F E R A T

privind aprobarea contractului de asociere dintre Municipiul Timişoara şi Clubul Sportiv Uniunea Timişoreana de Karate Timişoara în vederea organizării 
concursului “Campionat Naţional 2008” 
           Conform adresei nr. SC2007-026881/30.11.2007 prin care Clubul Sportiv Uniunea Timişoreană de Karate Timişoara solicită organizarea concursului de karate “Campionat Naţional 2008” în data de 15.03.2008. propunem aprobarea contractului de asociere dintre Municipiul Timişoara şi Clubul Sportiv Uniunea Timişoreana de Karate Timişoara pentru organizarea acestui eveniment.
Concursul “Campionat Naţional 2008” are ca obiectiv principal verificarea nivelului de pregătire al sportivilor angrenaţi în concurs. Organizarea  unui concurs naţional este un eveniment deosebit care reuneşte în oraşul nostru sportivi din întreaga ţară practicanţi ai artelor marţiale, având ca scop dezvoltarea activităţilor sportive pe plan local şi naţional. Competiţia urmăreşte valorificarea aptitudinilor individuale într-un sistem organizat de pregătire şi competiţie pentru promovarea tinerelor talente.

Prin urmare, propunem alocarea sumei de 10.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

